Pjūklaūsis kelmagraužis
Pjūklaūsis kelmagraužis (Prionus coriarius) – ūsuočių (Cerambycidae) šeimos vabalas. Kūnas 24-40 mm ilgio, juodai rudas. Patinų antenos 12-narės, ryškiai pjūkliškos. Vabalai skraido birželio – rugpjūčio mėn. senuose lapuočių ir spygliuočių miškuose. Kiaušinėlius deda į senus lapuočius medžius (drebulę, beržą). Vystymosi ciklas trunka 2-4 metus. Lietuvoje reta rūšis. Įrašytas į Lietuvos raudonąją knygą.